Innhald

# Generelt

Inneheld generelle innstillingar for LibreOffice.

For å bruka denne funksjonen …

Vel LibreOffice → InnstillingarVerktøy → Innstillingar → LibreOffice → Generelt

## Hjelp

Vel innstillingar for den installerte hjelpa.

### Utvida tips

Viser hjelpetekstar når du kviler skrivemerket over eit ikon, ein menyfunksjon eller eit val i eit dialogvindauge.

### Gje ei åtvaring dersom lokal hjelp er ikkje installert.

Viss du er kopla til Internett utan at dei lokale hjelpfilene er installerte, vert det vist eit dialogvindauge der du kan lesa hjelp på nettet. Trykk OK for å opna LibreOffice sine hjelpesider i nettlesaren.

Dialogvindauget inneheld også ei lenkje til den innebygde hjelpesida, som viser korleis du kan innstallera dei innebygde hjelpesidene.

### Vis «Dagens tips» ved oppstart

Viser eit lite vindauge med eit tilfeldig tips for bruk av LibreOffice når du opnar dagens første dokument.

## Dialogvindauge

### Bruk LibreOffice sine dialogvindauge for å opna og lagra

Vel dette alternativet for å bruka dialogvindauga «Opna» og «Lagra» i LibreOffice. Fjern merkinga for å bruka dialogvindauga «Opna» og «Lagra» frå operativsystemet.

### Bruk LibreOffice sitt dialogvindauga for fargar

Vel dette alternativet for å bruka dialogvindauget «Fargevelgjar» som følgjer med LibreOffice. Fjern merkinga for å bruka dialogvindauget «Fargevelgjar» frå operativsystemet.

## Dokumentstatus

### Utskrift set dokumentstatus til «endra»

Vel om dokumentet skal reknast som endra når det vert skrive ut. Når dette alternativet er merkt av, får du spørsmål om å lagra endringar kvar gong du lukkar dokumentet. Utskriftsdatoen vert då skriven inn i dokumenteigenskapane som ei endring.

## År (to siffer)

Vel kva datoområde systemet skal kjenna att tosifra årstal frå.

I LibreOffice vert årstal oppgjevne med fire siffer, slik at skilnaden mellom 1/1/99 og 1/1/01 er to år. Denne innstillinga, som heiter År (to siffer), lèt deg definera kva årstal det skal reknast frå 2000-talet. For eksempel viss du spesifiserer ein dato i 1930 eller seinare, vil innskrivinga «1/1/20» attkjend som 1/1/2020 i staden for 1/1/1920.

## Hjelp til med å gjere LibreOffice betre

### Trykk for å senda krasjrapportar til «The Document Foundation»

Spør deg om du vil senda ein krasjrapport for å hjelpa utviklarane med å gjera programmet betre. Når LibreOffice krasjar, kan du velja å senda ein rapport som inneheld anonym feilsøkingsinformasjon for å hjelpa til med å spora opp og til slutt fiksa årsaka til feilen.

## LibreOffice Snøggstartar

### Last inn LibreOffice ved oppstart

Viss dette alternativet er slått på, vert LibreOffice lese inn i minnet når datamaskinen vert slått på eller når LibreOffice vert opna på nytt. Når programmet er i minnet, tek det kortare tid å opna LibreOffice. Det vert lagt til eit ikon på oppgåvelinja nedst på skjermen. Trykk på ikonet for å opna ein meny der du kan opna nye dokument eller dokument som finst frå før og eventuelt slå av snøggstarten.

## LibreOffice filtilknytingar

### Windows standardappar

Kall opp Windows filtilpassingsadministrasjon. Denne knappen følgjer Microsoft filtilpassingsadministrasjonen sin politikk som er å opna »Standard-apps» i Windows 7, 8 og 8.1 og visa ei melding som fortel brukaren korleis appen kan opnast manuelt i Windows 10.

Støtt oss!